Anna Gret Asi

Anna Gret Asi (sündinud 21. veebruaril 2002 Tartus) on eesti elukutseline korvpallur.

 Karjäär 
 Eesti 
Alustas treenimist korvpallitreenerist ema Kaire Asi juhendamisel.

Asi tegi debüüdi naiste korvpalli meistriliigas hooajal 2016/17, kui viskas Tartu Ülikool/Kalevi eest keskmiselt 14,2 punkti mängus. 2017/18. hooajal jäi tema arvele keskmiselt 24 punkti ja 9 lauapalli, 2018/19. hooajal 25 punkti, 4,3 lauapalli ja 7,7 resultatiivset söötu, 2019/20. hooajal 28,5 punkti, 4,5 lauapalli, 6 resultatiivset söötu ja 4,5 vaheltlõiget ning 2020/21. hooajal 19 punkti, 5,5 lauapalli, 5,7 resultatiivset söötu ja 2,8 vaheltlõiget mängus.Anna Gret Asi Eesti Korvpalliliit.

Asi võitis Tartu Ülikool/Kaleviga hooajal 2020/21 karika ja tuli Eesti meistriks.Naiste karikavõitjaks krooniti Tartu Ülikool/Kalev Eesti Korvpalliliit, 20.12.2020.Tartu esindusnaiskond võitis 30-aastase vaheaja järel taas Eesti meistritiitli! Eesti Korvpalliliit, 18.04.2021.

 Ülikool 
13. juulil 2020 teatas Asi, et siirdub hooajast 2021/22 USA üliõpilasliigasse NCAA, kus hakkab mängima Arizona Ülikooli naiste võistkonnas.Teinegi noor Eesti koondise tagamängija siirdub Arizona ülikooli Korvpall24, 13.07.2020. Rohkem kui 15 ülikoolilt stipendiumipakkumise saanud Asi valis Arizona, kuna talle sobis nende treeneritiim ja euroopalik mängustiil.Asi valis Arizona superhea klapi ja euroopaliku mängustiili pärast ERR Sport, 17.07.2020.

2022. aastal siirdus ta mängima Oklahoma State'i ülikooli võistkonda Cowgirls.

 Koondis 
Asi tegi debüüdi Eesti täiskasvanute koondises 15-aastaselt, kui kogus 11. novembril 2017 Euroopa meistrivõistluste valikmängus Türgi vastu 13 minutiga 3 punkti, 4 resultatiivset söötu, 2 vaheltlõiget ja 1 viskeblokeeringu.15-aastase Anna-Gret Asi võitluslik mäng sümboliseeris naiste korvpallikoondise uut algust Õhtuleht, 12.11.2017.

 NBA talendilaagrid 
Asi on 2019. aastal osalenud NBA piirideta korvpalli (Basketball Without Borders) Euroopa talendilaagris, kus ta valiti 24 tüdruku seast tähtede koosseisu ja kogu laagri kõige väärtuslikumaks mängijaks.France's Begarin, Asi of Estonia named MVPs of 18th BWB Europe camp FIBA, 13.06.2019.

2020. aastal osales Asi NBA ja FIBA piirideta korvpalli ülemaailmses talendilaagris, kus osales kokku 64 noormängijat 33 eri riigist ja piirkonnast. Asi valiti laagri tähtede rivistusse, samuti krooniti ta parimaks kolmepunktiviskajaks.Hukporti, Kessler named MVPs of BWB Global Camp FIBA, 17.02.2020.

Saavutused
 Eesti meister (2021)
 Eesti meistrivõistluste finaalseeria kõige väärtuslikum mängija (2021)
 Eesti karika võitja (2020)
 Eesti karikavõistluste finaali kõige väärtuslikum mängija (2020)
 NBA talendilaagri Basketball Without Borders kõige väärtuslikum mängija (2019)
 NBA talendilaagri Basketball Without Borders tähtede koosseis (2019, 2020)

Viited

Välislingid
 Anna Gret Asi – Eesti Korvpalliliidu profiil

Kategooria:Eesti korvpallurid
Kategooria:Sündinud 2002